Mens streaming, tv-pakker og mobilabonnementer på 10. år fylder godt i husholdningsbudgettet, har de danske husstande sparet gevaldigt på de medier, der skal læses på god gammeldags manér.

I 2006 brugte hvert hjem i et gennemsnitligt 4.147 kroner årligt på dagblade, bøger, netaviser og andre skrevne medier, men 10 år senere var udgiften næsten halveret til 2.279 kroner. Det viser en analyse af danskernes medieforbrug, som Slots- og Kulturstyrelsen sender ud i dag. Omvendt brugte hver hustand 5.894 kroner på medier med lyd og billeder.

De traditionelle medieformer har for alvor fået konkurrence, siger professor og medieforsker Stig Hjarvard fra Institut for Medier, Erkendelse og Formidling ved Københavns Universitet.